Delos — beg. 2nd c. BC
Region: Aegean Islands, incl. Crete (IG XI-[XIII]) — Delos (IG XI and ID) 

ο δημος ο δηλιων. [εδοξεν τηι βουληι και τωι δημωι -----] [---- ειπεν επειδη ονομαρχος απολλωνιδου] [κν]ιδιος παραγενομενος εις [την νησον αγ]ω[ν]ας πλειους [η]γωνισται [τωι θε]ωι φιλοτιμως και αξιως του θεου και ε[ν πασι κ]αιροις χρειας παρεχεται και κοινει τηι π[ολε]ι και ιδιαι εις [α] αν τις αυτον παρακαληι των πολι[των] δεδοχθ[αι] τηι βουληι και τωι δημωι στεφ[α]ν[ωσα]ι αυτον [δ]αφνης στεφανωι τωι ιε[ρωι και αν]αγορευσαι τον ιεροκηρυκα εν τωι θεατρ[ωι] τοις [α]πολλω[νι]οις οταν οι των παιδων χοροι αγωνιζωντ[αι] τοδε το κηρυγμα στεφ[ανοι] ο δημος ο δηλι[ων] [ον]ομαρχον απολλωνιδο[υ κνιδιο]ν [δαφν]ης στεφανωι τωι ιερωι αρ[ετ]ης [ε]ν[εκα και ευσε]βειας της περι το ιερον και ευν[οι]ας της [εις] [το]ν δημον τον δηλιων αρκιλε[ως] τληπο[λεμου] επεψηφισεν.